கேள்வி: முதுவர் குறித்து விரிவாக சொல்லுங்கள்.
பதில்: முதுவர் (''Muduvar'') அல்லது முதுகர் என்பவர்கள் தென்னிந்தியாவின், கேரளா மாநிலத்தின், பாலக்காடு மாவட்டத்தில் உள்ள அட்டப்பாடி தாலுகா பள்ளத்தாக்கில் வாழும் பழங்குடி மக்கள் ஆவர். மேலும் இவர்கள் தமிழ்நாட்டில், மேற்குத் தொடர்ச்சி மலைத்தொடர் வாழுகின்றனர். இவர்களில் திண்டுக்கல் மாவட்டம், தேனி மாவட்டம் மாவட்டங்களிலுள்ள மலைப் பகுதிகளில் வசிப்பவர்கள், பாண்டிய நாட்டுத் தமிழர் எனச் சொல்லிக் கொள்கிறார்கள். இவர்கள் மதுரை மீனாட்சியம்மையை குலதெய்வமாக வணங்குகின்றனர். காடுகளின் ஊடே வாழ்வது இவர்தம் இயல்பு. வேட்டையாடுவதிலும், கம்பு, கேழ்வரகு, ஏலக்காய் ஆகியவற்றைப் பயிர் செய்வதிலும் தேர்ந்தவர்கள். இவர்கள் பேசும் மொழி பேச்சுத் தமிழின் கிளை மொழிகளுள் ஒன்றாக உள்ளது.